Sâmbătă seară, 25 mai, are loc meciul eveniment al Generației de Aur. 55.000 de oameni sunt aşteptaţi pe Național Arena pentru un spectacol pe cinste. Printre aceştia se numără şi Cristi Borcea, Valentina Pelinel şi băiatul acestora, Milan.
Sâmbătă, 25 mai, pe Arena Națională are loc evenimentul „Meciul de adio al Generației de Aur – Pentru ultima dată împreună”. Printre vedetele care participă se află şi Valentina Pelinel şi Cristi Borcea. Desigur, cei doi nu au venit singuri, ci alături de băiatul lor în vârstă de 8 ani, un mare pasionat de acest sport.
Aşa cum era de aşteptat, Milan a avut parte de o întâlnire cu marii fotbalişti ai generaţiei de aur în culise. Băiatul afaceristului a fost fotografiat alături de Gică Hagi, Ilie Dumitrescu, Florin Prunea, dar şi de arbitrul Ion Crăciunescu.
Valentina Pelinel a postat fotografiile cu fiul său, fericită nevoie mare de momentele frumoase trăite în tribune, lucru rar în ultima perioadă. Fostul model preferă să îşi ţină familia departe de ochii lumii.
Generația 90 a fotbalului românesc este prezentă pe Arena Naţională pentru a arăta că încă poate să facă spectacol, jucând împotriva echipei World Stars, antrenată de Jose Mourinho.
Astfel, Gheorghe Hagi, Dorinel Munteanu, Costel Gâlcă, Basarab Panduru, Ioan Ovidiu Săbău, Ovidiu Stângă, Ionuț Lupescu, Gică Popescu, Iulian Filipescu, Miodrag Belodedici, Dan Petrescu, Tibor Selymeș, Gheorghe Mihali, Răzvan Prodan Marius Lăcătuș, Ilie Dumitrescu, Florin Răducioiu, Ion Vlădoiu, Viorel Moldovan şi Adrian Ilie joacă împotriva foștilor lor colegi de la formațiile la care au activat în străinătate.
„O plăcere și fericiți când vedem că suporterii încă nu ne-au uitat și au venit la stadion. Stadionul e plin și le mulțumim pe această cale, pentru că noi întotdeauna am jucat fotbal pentru ei. Sperăm că i-am făcut fericiți și sperăm că și în seara aceasta să fie fericiți, să petreacă și să aibă multe bucurii.
Se dovedește că noi am făcut ceva, că noi am făcut istorie, i-am făcut fericiți și lumea a venit să ne vadă. Sunt și foarte mulți copii la acest mici, înseamnă că le-am lăsat ceva și părinții lor, i-au adus să ne vadă, chiar dacă avem o vârstă destul de înaintată. O să încercăm să ne mișcăm, să fie ceva bun.”, a spus Gică Hagi pentru Ştirile Pro TV, înainte de meci.